Zvonko Lepetić
<s>Zvonimir Lepetić (Berane, Kraljevina SHS, 17. novembar 1928. — Zagreb, SFRJ 4. januar 1991), hrvatski i jugoslovenski glumac.</s>

<s>Rođen je u Beranama u mešovitom braku: naime, Lepetićev otac je bio Hrvat, a majka Crnogorka.</s><s>Glumom je počeo da se bavi relativno kasno.</s><s>Svoju prvu ulogu ostvario je 1966. godine u filmu „Konjuh planinom“, a zadnja uloga pred smrt mu je bila u filmu „Gluvi barut“ 1990. godine, po istoimenom delu Branka Ćopića.</s><s>Za života je ostvario uloge u 58 filmova i 11 igranih serija.</s>

<s>Jugoslovenskoj gledalačkoj publici je ostao u sećanju po maestralnim tumačenjima svojih likova.</s><s>Njegova najpoznatija uloga je svakako ona Đure Čvorovića u Balkanskom špijunu Dušana Kovačevića.</s><s>Pored nje tu su uloge predsednika mesnog odbora druga Radiše u filmu „O pokojniku sve najbolje“, sadističkog ustaše Gavrana u Zafranovićevoj „Okupaciji u 26 slika“ i veselog ekonoma Brke u seriji „Kapelski kresovi“.</s>

<s>I drugi članovi porodice Lepetić su se bavili glumom.</s><s>Zvonkov brat Jozo i Zvonkova žena Terezija su takođe bili glumci, ali ne tako uspešni i poznati kao Zvonko.</s>

<s>Umro je u Zagrebu 4. januara 1991. godine.</s>

<s>U novembru 2005. godine plasirao se 8. na listi „Najbolji hrvatski glumac svih vremena“ koju je sastavio hrvatski filmski časopis „Holivud“.</s>

<s>Filmografija (izbor) 
 Gluvi barut (1990.)
 Belle epoque (1990./2007.) 
 Krivda (1989.) TV
 Čovjek koji je znao gdje je sjever a gdje jug (1989.) TV
 Leo i Brigita (1989.) TV
 Braća po materi (1988.) 
 Tajna manastirske rakije (1988.) 
 Večernja zvona (1988.) TV 
 Azra (1988.)
 Marjuča ili smrt (1987.)
 Život radnika (1987.)
 Misija majora Atertona (1986.) TV - četnički vojvoda Spasoje Dakić
 Balkanski špijun (1984.)
 Okupacija u 26 slika (1978)
 Ludi dani (1977.)
 Punom parom (1978.)</s>

<s>Spoljašnje veze</s>

<s>Hrvatski filmski glumci
Hrvatski televizijski glumci
Jugoslavenski filmski glumci
Jugoslavenski televizijski glumci
Biografije, Berane</s>

